
<RepeatBlock-Amend><Amend>Módosítás		<NumAm>1</NumAm>
<RepeatBlock-By><Members>Fabio De Masi</Members>
</RepeatBlock-By>
<DocAmend>Rendeletre irányuló javaslat</DocAmend>
<Article>2 preambulumbekezdés</Article>
	

	A Bizottság által javasolt szöveg
	Módosítás

	(2)	Az átruházható értékpapírokkal kapcsolatos ügyletek hosszabb kiegyenlítési időszakai növelik az ügyletben részt vevő felek kockázatait, és csökkentik a vevők és az eladók lehetőségeit arra, hogy egyéb ügyleteket kössenek. Ezen okokból számos harmadik országbeli joghatóság a kereskedést követő egy üzleti napos kiegyenlítési időszakra (a továbbiakban: T+1) tért át, valamint az erre való áttérés éppen folyamatban vagy tervezés alatt van. A rövidebb kiegyenlítési időszakokra való globális áttérés azonban uniós és a globális pénzügyi piacok közötti eltéréseket eredményez. Ezek az eltérések tovább fognak nőni, ha több ország lép át a T+1 szerinti kiegyenlítésre, valamint ha az eltérések okozta költségeket az uniós piaci szereplők fogják viselni.
	(2)	Az átruházható értékpapírokkal kapcsolatos ügyletek hosszabb kiegyenlítési időszakai növelik az ügyletben részt vevő felek kockázatait, és csökkentik a vevők és az eladók lehetőségeit arra, hogy egyéb ügyleteket kössenek. Ezen okokból számos harmadik országbeli joghatóság a kereskedést követő egy üzleti napos kiegyenlítési időszakra (a továbbiakban: T+1) tért át, valamint az erre való áttérés éppen folyamatban vagy tervezés alatt van. A rövidebb kiegyenlítési időszakokra való globális áttérés azonban eltéréseket eredményez az uniós és a globális pénzügyi piacok között. Ezek az eltérések tovább fognak nőni, ha több ország lép át a T+1 szerinti kiegyenlítésre, valamint ha az eltérések okozta költségeket az uniós piaci szereplők fogják viselni. Ezenkívül néhány fontos nemzetközi piacon a kiegyenlítési ciklust már tovább rövidítették T+0-ra, míg az Európai Központi Bank Target2-Securities infrastruktúrája valós időben működik.


Or. <Original>{EN}en</Original>
</Amend>
<Amend>Módosítás		<NumAm>2</NumAm>
<RepeatBlock-By><Members>Auke Zijlstra</Members>
</RepeatBlock-By>
<DocAmend>Rendeletre irányuló javaslat</DocAmend>
<Article>2 a preambulumbekezdés (új)</Article>
	

	A Bizottság által javasolt szöveg
	Módosítás

	
	(2a)	A rövidebb kiegyenlítési ciklusok bonyolultabb készpénzkezelést eredményezhetnek azoknál a kereskedőknél, akiknek devizaügyleteik is vannak, mivel a devizapiacok kétnapos kiegyenlítéssel dolgoznak.


Or. <Original>{EN}en</Original>
</Amend>
<Amend>Módosítás		<NumAm>3</NumAm>
<RepeatBlock-By><Members>Auke Zijlstra</Members>
</RepeatBlock-By>
<DocAmend>Rendeletre irányuló javaslat</DocAmend>
<Article>2 b preambulumbekezdés (új)</Article>
	

	A Bizottság által javasolt szöveg
	Módosítás

	
	(2b)	A rövidebb kiegyenlítési ciklusok lerövidítik a feldolgozási hibák kijavítására rendelkezésre álló időt, beleértve a rövid pozíciók fedezésére szolgáló likviditás értékpapír-kölcsönzési piacról történő beszerzésének rövidebb idejét, ami különösen jelentős hatással lehet a kevésbé likvid részvényekre és a kereskedési nap végén végrehajtott short ügyletekre.


Or. <Original>{EN}en</Original>
</Amend>
<Amend>Módosítás		<NumAm>4</NumAm>
<RepeatBlock-By><Members>Auke Zijlstra</Members>
</RepeatBlock-By>
<DocAmend>Rendeletre irányuló javaslat</DocAmend>
<Article>3 a preambulumbekezdés (új)</Article>
	

	A Bizottság által javasolt szöveg
	Módosítás

	
	(3a)	Ahogy azonban a piac alkalmazkodik az új, rövidebb kiegyenlítési rendszerhez, kezdetben megugorhat a késedelmes és meghiúsult ügyletek száma, ami komoly likviditási kockázattal jár, és jelentősen megemelné a költségeket. Ez viszont a központi értéktárakról szóló rendelet szerinti szabályozási bírságokhoz és az elszámolóházak által kiszabott büntető jellegű visszavásárlási költségekhez vezethet, amelyeket a likviditásszolgáltatók szélesebb árjegyzéssel kompenzálnának, ami pedig ellentétes lenne az európai tőkepiacok versenyképesebbé tételére irányuló célkitűzéssel.


Or. <Original>{EN}en</Original>
</Amend>
<Amend>Módosítás		<NumAm>5</NumAm>
<RepeatBlock-By><Members>Auke Zijlstra</Members>
</RepeatBlock-By>
<DocAmend>Rendeletre irányuló javaslat</DocAmend>
<Article>4 preambulumbekezdés</Article>
	

	A Bizottság által javasolt szöveg
	Módosítás

	(4)	Helyénvaló tehát a 909/2014/EU rendelet célzott módosítása annak érdekében, hogy a jelenlegi kötelező kiegyenlítési ciklust a kereskedést követő egy napra rövidítsék le. A kiegyenlítési ciklus ilyen rövidítése nem akadályozná a központi értéktárakat abban, hogy – amennyiben ez technológiailag lehetséges – önkéntesen teljesítsék az ügyleteket a kereskedés napjával azonos napon.
	(4)	Helyénvaló tehát a 909/2014/EU rendelet célzott módosítása annak érdekében, hogy a jelenlegi kötelező kiegyenlítési ciklust a kereskedést követő egy napra rövidítsék le. Ez a kötelező kiegyenlítési ciklus nem alkalmazandó az (EU) 2015/2365 3. cikkének 11. pontja szerinti értékpapír-finanszírozási ügyletekre, tekintettel e konkrét ügylettípus nem szabványos jellegére. A kiegyenlítési ciklus ilyen rövidítése nem akadályozná a központi értéktárakat abban, hogy – amennyiben ez technológiailag megvalósítható – önkéntesen teljesítsék az ügyleteket a kereskedés napjával azonos napon.


Or. <Original>{EN}en</Original>
</Amend>
<Amend>Módosítás		<NumAm>6</NumAm>
<RepeatBlock-By><Members>Markus Ferber</Members>
</RepeatBlock-By>
<DocAmend>Rendeletre irányuló javaslat</DocAmend>
<Article>4 a preambulumbekezdés (új)</Article>
	

	A Bizottság által javasolt szöveg
	Módosítás

	
	(4a)	Az értékpapír-finanszírozási ügyletek lehetővé teszik a piaci szereplők számára, hogy likviditási és finanszírozási igényeiket rugalmasan kezeljék. A piaci trendek azt mutatják, hogy az ilyen típusú ügyletek egyre gyakrabban fordulnak elő a kereskedési helyszíneken. Tekintettel az ilyen típusú ügyletek nem szabványos jellegére, és különösen a nem szabványos kiegyenlítési időszakokra, amelyekben az ilyen ügyletek feleinek meg kell állapodniuk céljaik elérése érdekében, valamint annak érdekében, hogy ne nehezítsék ezeknek a kereskedési helyszíneken történő végrehajtását, ezeket az ügyleteket mentesíteni kell a T+1 kiegyenlítési ciklusra vonatkozó követelmény alól. Ugyanakkor a vétel-eladási és eladás-visszavásárlási ügyletek esetében azonban a T+1 kiegyenlítési ciklusra vonatkozó követelmény kijátszása kockázatának elkerülése érdekében mentesség csak akkor alkalmazható, ha ezeket az ügyleteket két összekapcsolt ügyletből álló egyetlen műveletként dokumentálják. A nem dokumentált vétel-eladási és eladás-visszavásárlási ügyleteket rendszeres értékpapírügyletként kell kezelni, és ezért azokra a T+1 kiegyenlítési ciklus követelménye vonatkozik. Ezenkívül az értékpapírügyletekhez kapcsolódó hitelek már nem tartoznak a követelmény alkalmazási körébe, mivel nem tartalmaznak átruházható értékpapírokkal kapcsolatos ügyleteket, és ezért nem tartoznak a 909/2014/EU rendelet hatálya alá.


Or. <Original>{EN}en</Original>
</Amend>
<Amend>Módosítás		<NumAm>7</NumAm>
<RepeatBlock-By><Members>Markus Ferber</Members>
</RepeatBlock-By>
<DocAmend>Rendeletre irányuló javaslat</DocAmend>
<Article>4 b preambulumbekezdés (új)</Article>
	

	A Bizottság által javasolt szöveg
	Módosítás

	
	(4b)	A 909/2014/EU rendelet különböző intézkedéseket ír elő a kiegyenlítés meghiúsulásának kezelésére, beleértve a nem teljesítő résztvevőkre kiszabott pénzbírságokat is. E pénzbírságok kiszámítását az (EU) 2017/38911a felhatalmazáson alapuló bizottsági rendeletben rögzített paraméterek határozzák meg. A Bizottságnak nyomon kell követnie a piaci fejleményeket és az ágazat felkészültségét a T+1 kiegyenlítésnek való megfelelésre, és ennek megfelelően mérlegelnie kell, hogy fennáll-e annak jelentős kockázata, hogy a T+2-ről a T+1 kiegyenlítési ciklusra való áttérés számottevő növekedést eredményezne a meghiúsult kiegyenlítések számában. Ilyen kockázat megállapítása esetén a Bizottság szükség esetén fontolóra veheti az (EU) 2017/389 felhatalmazáson alapuló rendelet ennek megfelelő ideiglenes kiigazítását, vagy az (EU) 909/2014 rendeletben meghatározott felhatalmazások hatályán belül bármely más megfelelő intézkedés meghozatalát.

	
	_________________

	
	1a A 909/2014/EU európai parlamenti és tanácsi rendeletnek a kiegyenlítés meghiúsulását sújtó pénzbírságok kiszámításának paraméterei és a központi értéktáraknak a fogadó tagállamokban folytatott tevékenységei tekintetében történő kiegészítéséről szóló, 2016. november 11-i (EU) 2017/389 felhatalmazáson alapuló bizottsági rendelet (HL L 65., 2017.3.10., 1. o.) ELI: http://data.europa.eu/eli/reg_del/2017/389/oj)


Or. <Original>{EN}en</Original>
</Amend>
<Amend>Módosítás		<NumAm>8</NumAm>
<RepeatBlock-By><Members>Fabio De Masi</Members>
</RepeatBlock-By>
<DocAmend>Rendeletre irányuló javaslat</DocAmend>
<Article>7 a preambulumbekezdés (új)</Article>
	

	A Bizottság által javasolt szöveg
	Módosítás

	
	(7a)	A Bizottságnak tovább kell vizsgálnia a kiegyenlítési ciklus jövőbeli T+0-ra való lerövidítésének megvalósíthatóságát. Ezért ezt a rendeletet legkésőbb 36 hónappal a hatálybalépését követően felül kell vizsgálni annak biztosítása érdekében, hogy az uniós szabályozás és a piaci infrastruktúrák összhangban legyenek a globális pénzügyi piacok növekvő hatáskörével és ütemével, valamint más nemzetközi szabályozási rendszerek bevált gyakorlataival. A T+0 kiegyenlítési ciklus technikailag már most is megvalósítható, és azt az olyan innovációk, mint például a megosztott főkönyvi technológia tovább könnyítheti, miközben biztosítják az adatok biztonságát és az átláthatóságot. A kiegyenlítési ciklus további lerövidítése csökkentené a jogellenes és összejátszásra irányuló kereskedési rendszerek, például az osztalékelvonás kockázatát („Cum-Ex”).


Or. <Original>{EN}en</Original>
</Amend>
<Amend>Módosítás		<NumAm>9</NumAm>
<RepeatBlock-By><Members>Markus Ferber</Members>
</RepeatBlock-By>
<DocAmend>Rendeletre irányuló javaslat</DocAmend>
<Article>1 cikk – 1 bekezdés</Article>
<DocAmend2>(EU) 909/2014 rendelet</DocAmend2>
<Article2>5 cikk – 2 bekezdés</Article2>
	

	A Bizottság által javasolt szöveg
	Módosítás

	(2)	Az (1) bekezdésben említett átruházható értékpapírokkal kereskedési helyszíneken végrehajtott ügyletek esetében a kiegyenlítés tervezett időpontja legkésőbb a kereskedés napját követő első üzleti nap. Ez a követelmény nem alkalmazandó azon ügyletekre, amelyeknek a részletei két fél között kerülnek megállapításra, de amelyeket kereskedési helyszínen hajtanak végre, a kétoldalúan végrehajtott, de kereskedési helyszín részére bejelentett ügyletekre, illetve arra az első ügyletre, melynek keretében első alkalommal sor kerül az érintett átruházható értékpapírok könyvelési tételként történő, a 3. cikk (2) bekezdése szerinti rögzítésére.
	2.	Az (1) bekezdésben említett átruházható értékpapírokkal kereskedési helyszíneken végrehajtott ügyletek esetében a kiegyenlítés tervezett időpontja legkésőbb a kereskedés napját követő első üzleti nap. Ez a követelmény nem vonatkozik a következők egyikére sem:

	
	a) azon ügyletekre, amelyeknek a részletei két fél között kerülnek megállapításra, de amelyeket kereskedési helyszínen hajtanak végre;

	
	b) a kétoldalúan végrehajtott, de a kereskedési helyszín részére bejelentett ügyletekre;

	
	c) arra az első ügyletre, melynek keretében első alkalommal sor kerül az érintett átruházható értékpapírok könyvelési tételként történő, a 3. cikk (2) bekezdése szerinti rögzítésére;

	
	d) az (EU) 2015/2365 európai parlamenti és tanácsi rendelet1b 3. cikkének 11. pontja szerinti értékpapír-finanszírozási ügyletekre;

	
	_________________

	
	1b Az Európai Parlament és a Tanács (EU) 2015/2365 rendelete (2015. november 25.) az értékpapír-finanszírozási ügyletek és az újrafelhasználás átláthatóságáról, valamint a 648/2012/EU rendelet módosításáról (HL L 337., 2015.12.23., 1. o.), ELI: http://data.europa.eu/eli/reg/2015/2365/oj).


Or. <Original>{EN}en</Original>
<TitreJust>Indokolás</TitreJust>
Az értékpapír-finanszírozási ügyletek mentesítése a T+1 követelmény hatálya alól.
</Amend>
<Amend>Módosítás		<NumAm>10</NumAm>
<RepeatBlock-By><Members>Auke Zijlstra</Members>
</RepeatBlock-By>
<DocAmend>Rendeletre irányuló javaslat</DocAmend>
<Article>1 cikk – 1 bekezdés</Article>
<DocAmend2>(EU) 909/2014 rendelet</DocAmend2>
<Article2>5 cikk – 2 bekezdés</Article2>
	

	A Bizottság által javasolt szöveg
	Módosítás

	(2)	Az (1) bekezdésben említett átruházható értékpapírokkal kereskedési helyszíneken végrehajtott ügyletek esetében a kiegyenlítés tervezett időpontja legkésőbb a kereskedés napját követő első üzleti nap. Ez a követelmény nem alkalmazandó azon ügyletekre, amelyeknek a részletei két fél között kerülnek megállapításra, de amelyeket kereskedési helyszínen hajtanak végre, a kétoldalúan végrehajtott, de kereskedési helyszín részére bejelentett ügyletekre, illetve arra az első ügyletre, melynek keretében első alkalommal sor kerül az érintett átruházható értékpapírok könyvelési tételként történő, a 3. cikk (2) bekezdése szerinti rögzítésére.
	2.	Az (1) bekezdésben említett átruházható értékpapírokkal kereskedési helyszíneken végrehajtott ügyletek esetében a kiegyenlítés tervezett időpontja legkésőbb a kereskedés napját követő első üzleti nap. Ez a követelmény nem alkalmazandó az (EU) 2015/2365 európai parlamenti és tanácsi rendelet1a 3. cikkének 11. pontja szerinti értékpapír-finanszírozási ügyletekre, továbbá azon ügyletekre, amelyeknek a részletei két fél között kerülnek megállapításra, de amelyeket kereskedési helyszínen hajtanak végre, a kétoldalúan végrehajtott, de kereskedési helyszín részére bejelentett ügyletekre, illetve arra az első ügyletre, melynek keretében első alkalommal sor kerül az érintett átruházható értékpapírok könyvelési tételként történő, a 3. cikk (2) bekezdése szerinti rögzítésére.

	
	_________________

	
	1a Az Európai Parlament és a Tanács (EU) 2015/2365 rendelete (2015. november 25.) az értékpapír-finanszírozási ügyletek és az újrafelhasználás átláthatóságáról, valamint a 648/2012/EU rendelet módosításáról (HL L 337., 2015.12.23., 1. o.), ELI: http://data.europa.eu/eli/reg/2015/2365/oj).

